CELEX: 32020D1264
Language: sk
Date: 2020-09-08 00:00:00
Title: Rozhodnutie Európskej centrálnej banky (EÚ) 2020/1264 z 8. septembra 2020, ktorým sa mení rozhodnutie Európskej centrálnej banky (EÚ) 2019/1743 o úročení prebytočných rezerv a niektorých vkladov (ECB/2020/38)

11.9.2020   
               
               
                  SK
               
               
                  Úradný vestník Európskej únie
               
               
                  L 297/5
               
            
         ROZHODNUTIE EURÓPSKEJ CENTRÁLNEJ BANKY (EÚ) 2020/1264
         z 8. septembra 2020,
         ktorým sa mení rozhodnutie Európskej centrálnej banky (EÚ) 2019/1743 o úročení prebytočných rezerv a niektorých vkladov (ECB/2020/38)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 31 prvú zarážku a články 17 až 19,
         keďže:
         
                     (1)
                  
                  
                     Rada guvernérov dospela k záveru, že na prostriedky, ktoré boli povinne uložené v ECB na účely splatenia finančnej pomoci podľa nariadenia Rady (EÚ) 2020/672 (1), by sa nemali vzťahovať negatívne úrokové sadzby.
                  
               
                     (2)
                  
                  
                     Rozhodnutie (EÚ) 2019/1743 (ECB/2019/31) (2) by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmena
            Článok 2 rozhodnutia ECB/2019/31 sa nahrádza takto:
            
               
                  „Článok 2
                  
                  Úročenie niektorých vkladov v ECB
                  Účty vedené v ECB v súlade s rozhodnutím Európskej centrálnej banky ECB/2003/14 (*1)
                     (*), rozhodnutím Európskej centrálnej banky ECB/2010/31 (*2), rozhodnutím Európskej centrálnej banky ECB/2010/17 (*3) a nariadením Rady (EÚ) 2020/672 (*4) sa naďalej úročia úrokovou sadzbou pre jednodňové sterilizačné operácie. Ak je však v súlade s zákonnými alebo zmluvnými pravidlami platnými pre príslušné operácie potrebné, aby boli vklady na týchto účtoch pred dňom, v ktorý musí byť uskutočnená platba, takéto vklady sa počas tohto obdobia predchádzajúceho platbám úročia percentom nula alebo úrokovou sadzbou pre jednodňové sterilizačné operácie, podľa toho, ktorá z týchto sadzieb je vyššia.
               
            
         
         
            Článok 2
            Nadobudnutie účinnosti
            Toto rozhodnutie nadobúda účinnosť piatym dňom po jeho uverejnení v Úradnom vestníku Európskej únie. Uplatňuje sa od šiesteho udržiavacieho obdobia povinných minimálnych rezerv v roku 2020, ktoré sa začína 16. septembra 2020.
         
         
            Vo Frankfurte nad Mohanom 8. septembra 2020
            
               
                  Za Radu guvernérov
               
               
                  prezidentka ECB
               
               Christine LAGARDE
            
         
         
            (1)  Nariadenie Rady (EÚ) 2020/672 z 19. mája 2020 o zriadení európskeho nástroja dočasnej podpory na zmiernenie rizík nezamestnanosti v núdzovej situácii (SURE) v dôsledku výskytu ochorenia COVID-19 (Ú. v. EÚ L 159, 20.5.2020, s. 1).
         
            (2)  Rozhodnutie Európskej centrálnej banky (EÚ) 2019/1743 z 15. októbra 2019 o úročení prebytočných rezerv a niektorých vkladov (ECB/2019/31) (Ú. v. EÚ L 267, 21.10.2019, s. 12).